Source: https://www.edilex.fi/eduskunnan_viikko/2006_23.html
Timestamp: 2019-09-15 16:21:02+00:00
Document Index: 15152091

Matched Legal Cases: ['kko ', 'kko ', 'kko ', 'kko ', 'kko ', 'kko ']

Vuosi 2006, viikko 23 | Eduskunnan viikko | Virallistieto | EDILEX
Vuosi 2006, viikko 23
Eduskunnan viikko 23/2006
Maanantai 5.6.2006
Hallituksen esitys laeiksi julkisesta työvoimapalvelusta annetun lain 5 luvun 4 §:n ja 7 luvun 3 §:n sekä työttömyysturvalain 2 luvun 20 §:n ja 7 luvun 5 §:n muuttamisesta
HE 45/2006 vp, TyVM 5/2006 vp, LA 15/2006 vp
HE 43/2006 vp, TyVM 6/2006 vp
Tiistai 6.6.2006
Hallituksen esitys laeiksi työsopimuslain 4 luvun ja merimieslain muuttamisesta
HE 44/2006 vp, TyVM 4/2006 vp, LA 81/2003 vp, 80/2004 vp, 33/2005 vp
(mietintöön sisältyy kaksi vastalausetta, joissa §-muutosehdotuksia ja yksi lausumaehdotus)
HE 8/2006 vp, HaVM 6/2006 vp, LA 123/2004 vp
Torstai 8.6.2006
HE 60/2006 vp, HaVM 7/2006 vp
HE 26/2006 vp, LaVM 6/2006 vp
Hallituksen esitys laiksi ilmailulain muuttamisesta
HE 49/2006 vp, LiVM 10/2006 vp
HE 16/2006 vp, LiVM 11/2006 vp
Hallituksen esitys kaupallisia tavarankuljetuksia ja maantieliikenteen liikenneyrittäjäkoulutusta koskevan lainsäädännön uudistamiseksi
HE 24/2006 vp, LiVM 12/2006 vp
Hallituksen esitys laiksi maaseudun kehittämiseen liittyvien ohjelmien hallinnoinnista
HE 35/2006 vp, MmVM 4/2006 vp
HE 47/2006 vp, YmVM 4/2006 vp
VaVM 6/2006 vp - HE 56/2006 vp Hallituksen esitys laiksi maataloudessa käytettyjen eräiden energiatuotteiden valmisteveron palautuksesta ja laiksi nestemäisten polttoaineiden valmisteverosta annetun lain 10 a §:n muuttamisesta
Esityksessä ehdotetaan säädettäväksi laki, jonka nojalla maataloudessa käytetystä energiasta palautettaisiin energiatuotteiden hintaan sisältyvää valmisteveroa. Valmisteveroa palautettaisiin ammattimaiselle maatalouden harjoittajalle maataloudessa käytetyn kevyen ja raskaan polttoöljyn sekä sähkön käytön perusteella. Veronpalautukseen olisivat oikeutettuja sellaiset maatalouden harjoittajat, joille maksetaan Euroopan unionin suoraa tukea, luonnonhaittakorvausta, maatalouden ympäristötukea tai kansallista tukea ja lisäksi ne, jotka harjoittavat viljankuivausta.
Veroa palautettaisiin noin 15,8 miljoonaa euroa vuodelta 2005 ja noin 19,9 miljoonaa euroa vuodesta 2006 lähtien.
Teknisesti valmistevero palautettaisiin hakemuksesta pääasiallisesti maatalouden tuloverotuksen toimittamisen yhteydessä ja veronpalautukseen sovellettaisiin pääsääntöisesti verotusmenettelyä koskevia säännöksiä. Veroa palautettaisiin kuitenkin erillisen hakemuksen perusteella vuoden 2005 aikana käytetyistä energiatuotteista. Verovirasto vastaisi veronpalautuksesta.
Mietintöön sisältyy edustajien Jari Koskinen/kok, Tuija Nurmi/kok, Iivo Polvi/vas, Irja Tulonen/kok Kari Uotila/vas, Bjarne Kallis/kd, Olli Nepponen/kok vastalause
VaVM 7/2006 vp - HE 57/2006 vp Hallituksen esitys laiksi valtion eläkerahastosta annetun lain muuttamisesta
Esityksessä ehdotetaan vuoden 2004 alusta voimaan tulleen valtion tilivelvollisuusuudistuksen periaatteiden ulottamiseksi valtion eläkerahastoon rahastosta annettuun lakiin otettavaksi tarpeelliset säännökset rahaston ohjauksen ja valvonnan vahvistamisesta. Valtiovarainministeriöllä olisi oikeus antaa yleisiä määräyksiä rahaston hallinnon järjestämisestä, talouden hoidosta ja varojen sijoittamisesta. Rahaston johtokunta muuttuisi hallitukseksi. Lakiin otettaisiin myös voimassa olevaa lakia seikkaperäisemmät säännökset hallituksen tehtävistä, rahaston hallinnosta sekä rahaston tilinpäätöksen käsittelystä ja tilintarkastuksesta. Muutosten tarkoituksena on vahvistaa rahaston sijoitustoiminnan ohjausta, täsmentää rahaston hallituksen tehtäviä ja vastuuta sekä tarkistaa muutoinkin lain säännöksiä rahaston valtiontaloudellisen merkityksen edellyttämällä tavalla.
Esityksessä ehdotetaan lisäksi, että valtion eläkerahastosta siirretään valtion talousarvioon vuonna 2006 vähemmän kuin laissa säädetyt 40 prosenttia valtion saman vuoden eläkemenosta. Tältä osin esitys liittyy valtion vuoden 2006 lisätalousarvioon.
VaVM 8/2006 vp - K 8/2006 vp Eduskunnan tilintarkastajien tilintarkastuskertomus eduskunnan tilinpäätöksestä, toimintakertomuksesta ja kirjanpidosta sekä hallinnosta vuodelta 2005
Valtiovarainvaliokunta ehdotti että eduskunta päättäisi lähettää eduskunnan tilintarkastajien tilintarkastuskertomuksen eduskunnan tilinpäätöksestä, toimintakertomuksesta ja kirjanpidosta sekä hallinnosta vuodelta 2005 sekä sen johdosta annetun mietinnön kansliatoimikunnalle tiedoksi ja niihin toimenpiteisiin ryhtymistä varten, joihin ne antavat aihetta. (Valiokuntaneuvos Mari Nuutila, 432 2056)
VaVM 9/2006 vp - K 9/2006 vp Eduskunnan tilintarkastajien tilintarkastuskertomus Valtiontalouden tarkastusviraston tilinpäätöksestä, toimintakertomuksesta ja kirjanpidosta sekä hallinnosta vuodelta 2005
Valtiovarainvaliokunta ehdotti että eduskunta päättäisi lähettää eduskunnan tilintarkastajien tilintarkastuskertomuksen Valtiontalouden tarkastusviraston tilinpäätöksestä, toimintakertomuksesta ja kirjanpidosta sekä hallinnosta vuodelta 2005 sekä sen johdosta annetun mietinnön kansliatoimikunnalle tiedoksi ja niihin toimenpiteisiin ryhtymistä varten, joihin ne antavat aihetta. (Valiokuntaneuvos Mari Nuutila, 432 2056)
VaVM 10/2006 vp - HE 7/2006 vp Hallituksen esitys laiksi ajoneuvoverolain 56 §:n muuttamisesta
Esityksessä ehdotetaan muutettavaksi ajoneuvoverolakia.
Valtiovarainvaliokunta hyväksyi hallituksen esityksen muutoksen jälkeen (Valiokuntaneuvos Maarit Pekkanen, 432 2055
Mietintöön sisältyy edustajien Iivo Polvi/vas, Anni Sinnemäki/vihr, Kari Uotila/vas, Bjarne Kallis/kd vastalause.
HaVM 9/2006 vp - HE 48/2006 vp Hallituksen esitys laiksi kirkkolain muuttamisesta
Esityksessä ehdotetaan tarkistettavaksi kirkkolain kielisäännöksiä uuden kielilain ja saamen kielilain säätämisen johdosta.
Kirkkolakia ehdotetaan tarkistettavaksi seurakuntayhtymän kielen määrittelyn osalta samalla tavalla kuin kuntayhtymän kielestä säädetään uudessa kielilaissa. Seurakunnan kielen osalta voimassa oleviin säännöksiin ei esitetä muutoksia. Säännös suomalais-saamelaisesta seurakunnasta ehdotetaan kuitenkin muutettavaksi siten, että saamelaisten kotiseutualueen seurakunnat säädettäisiin kaksikielisiksi. Saamelaisten kotiseutualueen seurakunnassa noudatettaisiin soveltuvin osin saamen kielilakia kuten kunnassa. Lakiin esitetään lisättäväksi uusi säännös, jonka mukaan kaikki kirkon keskushallinnon viranomaiset olisivat kaksikielisiä ja hiippakunnan viranomaiset yksikielisiä, jos hiippakuntaan kuuluu vain yksikielisiä seurakuntia, ja kaksikielisiä, jos hiippakuntaan kuuluu vähintään yksi kaksikielinen seurakunta.
HaVM 10/2006 vp - LA 42/2006 vp Lakialoite laiksi henkilötietojen käsittelystä poliisitoimessa annetun lain 14 ja 19 §:n muuttamisesta
Lakialoitteessa ehdotetaan, että henkilötietojen käsittelystä poliisitoimessa annettuun lakiin sekä kahdella hallituksen esityksellä, hallituksen esitys rahankeräyslaiksi sekä laeiksi henkilötietojen käsittelystä poliisitoimessa annetun lain ja rikoslain muuttamisesta (HE 102/2005 vp) ja hallituksen esitys laiksi Metsähallituksen erävalvonnasta ja laiksi henkilötietojen käsittelystä poliisitoimessa annetun lain 14 ja 19 §:n muuttamisesta (HE 147/2005 vp ) tehdyt muutokset sovitetaan teknisesti yhteen niiden sisältöä muuttamatta, jotta oikeustila ei jää 1.7.2006 lukien epäselväksi.
HaVM 11/2006 vp - HE 32/2006 vp Hallituksen esitys laeiksi ulkomaalaislain ja ulkomaalaisrekisteristä annetun lain 5 ja 10 §:n muuttamisesta
Esityksessä ehdotetaan lisättäviksi ulkomaalaislakiin säännökset ihmiskaupan uhreille myönnettävästä oleskeluluvasta. Samalla lakiin ehdotetaan lisättäväksi säännös harkinta-ajasta, jonka kuluessa ihmiskaupan uhri voi toipua kokemuksistaan ja päästä rikollisten vaikutuspiiristä. Harkinta-aikana uhri voi tehdä päätöksen yhteistyöhön ryhtymisestä viranomaisten kanssa ihmiskaupasta epäiltyjen kiinni saamiseksi.
HaVM 12/2006 vp - HE 215/2005 vp Hallituksen esitys laiksi Kainuun hallintokokeilusta annetun lain muuttamisesta
Esityksessä ehdotetaan muutettavaksi Kainuun hallintokokeilusta annettua lakia. Kainuun maakuntavaltuustoa ja sen vaaleja koskevia säännöksiä muutettaisiin niin, että maakuntavaltuutettujen määrä määräytyisi kuntalain säännöksien mukaisesti, maakuntavaaleissa luovuttaisiin kuntakohtaisista kiintiöistä ja vaalit käytäisiin koko kokeilualueella yhtenä vaalipiirinä kunnallisvaalien säännöksiä soveltuvin osin noudattaen. Ennakkoäänestysoikeus laajenisi koskemaan kaikkia kotimaassa olevia ennakkoäänestyspaikkoja. Vaalitavan muutoksen yhteydessä ehdotetaan lakiin lisättäväksi säännös maakuntahallinnon rahoituksen perusteista ja maakuntahallinnolle asetettaisiin velvoite suunnitella mahdollisen alijäämän kattamiseksi tarvittavat toimenpiteet.
LiVM 13/2006 vp - HE 231/2005 vp Hallituksen esitys laiksi viestintämarkkinalain ja eräiden markkinaoikeudellisten asioiden käsittelystä annetun lain muuttamisesta
Viestintämarkkinalakia muutetaan siten, että se ottaa paremmin huomioon kuluttajan oikeudet viestintäpalvelua koskevan sopimuksen osapuolena.
MmVM 5/2006 vp - HE 37/2006 vp Hallituksen esitys laiksi tilatukijärjestelmän täytäntöönpanosta annetun lain muuttamisesta
Tilatukijärjestelmän täytäntöönanosta annettua lakia ehdotetaan muutettavaksi siten, että lakiin otetaan säännökset tilaneuvontajärjestelmästä, sokeriuudistuksen kansallisesta toteuttamistavasta, lakisääteisten hoitovaatimusten valvonnasta sekä tukioikeuksien siirrosta eräissä sukupolvenvaihdostilanteissa. Esityksessä ehdotetaan säädettäväksi vuoden 2007 alusta käyttöön otettavan tilaneuvontajärjestelmän perusteista. Tilaneuvontajärjestelmä on osa vuonna 2003 hyväksyttyä yhteisen maatalouspolitiikan uudistusta.
Tilaneuvontaa antaisivat maa- ja metsätalousministeriön hyväksymät neuvontajärjestöt ja yksittäiset neuvojat, jotka merkittäisiin perustettavaan neuvontarekisteriin. Tilaneuvontajärjestelmän perustaminen on jäsenvaltiolle pakollista, mutta neuvontaan osallistuminen on ensi vaiheessa viljelijöille vapaaehtoista. Viljelijät voisivat saada valtion varoista tukea tilaneuvontaa varten.
MmVM 6/2006 vp - HE 36/2006 vp Hallituksen esitys laeiksi Maaseutuvirastosta sekä maa- ja metsätalousministeriön tietopalvelukeskuksesta annetun lain muuttamisesta
Esityksessä ehdotetaan säädettäväksi laki Maaseutuviraston perustamisesta maa- ja metsätalousministeriön hallinnonalalle. Maaseutuvirasto perustettaisiin hoitamaan Euroopan yhteisön yhteisen maatalouspolitiikan mukaisten toimenpiteiden, yhteisön osaksi rahoittamien maaseudun kehittämistoimien ja näitä täydentävien kansallisten toimenpiteiden toimeenpanotehtäviä.
Esityksessä ehdotetaan myös maa- ja metsätalousministeriön tietopalvelukeskuksesta annettua lakia muutettavaksi. Lakiin tehtäisiin Maaseutuviraston perustamisesta aiheutuvat muutokset.
Mietintöön sisältyy edustaja Pertti Hemmilä/kok vastalause
MmVM 7/2006 vp - VNS 4/2005 vp Valtioneuvoston selonteko maatalouspolitiikasta
Selonteossa tarkastellaan maatalouden kansainvälisen toimintaympäristön kehitystä ja kuvataan Suomen maatalouden kehitystä viime vuosien aikana. Sekä arvioidaan tapahtunutta kehitystä ja koettuja muutoksia suomalaisen maatalouden näkökulmasta. Selonteon loppuosassa linjataan keskeiset tavoitteet ja toimenpiteet, joilla edessä oleviin haasteisiin voidaan vastata.
Maa- ja metsätalousvaliokunta ehdotti että hyväksytään selonteko ja että lisäksi hyväksytään neljä lausumaa (Valiokuntaneuvos Carl Selenius, 432 2085)
SiVM 5/2006 vp - HE 33/2006 vp Hallituksen esitys laiksi yliopistolain muuttamisesta
Esityksessä ehdotetaan yliopistolakia muutettavaksi siten, että Helsingin yliopiston kirjaston nimi muutetaan Kansalliskirjastoksi.
Sivistysvaliokunta hyväksyi hallituksen esityksen muuttamattomana (Valiokuntaneuvos Marjo Hakkila, 432 2081
StVM 12/2006 vp - HE 226/2005 vp Hallituksen esitys laiksi toimenpiteistä tupakoinnin vähentämiseksi annetun lain muuttamisesta
Esityksessä ehdotetaan muutettavaksi toimenpiteistä tupakoinnin vähentämiseksi annettua lakia. Esityksen lähtökohtana on, että ravintolat ja muut ravitsemisliikkeet olisivat savuttomia.
Tupakointi voisi kuitenkin olla sallittua ravintolan tai muun ravitsemisliikkeen sisätiloissa hyväksytyssä erillisessä tupakointitilassa. Ravintolan tai muun ravitsemisliikkeen elinkeinonharjoittaja voisi päättää, varaako hän tähän tarkoitukseen tupakointitilan.
Tupakointitila tulisi toteuttaa sellaisia teknisiä menetelmiä hyväksi käyttäen, että tupakansavun kulkeutuminen tupakointitilasta muihin sisätiloihin estyy. Ruoan ja juoman tarjoilu ja nauttiminen olisi kielletty tupakointitilassa. Työskentely tupakointitilassa olisi muutoinkin kielletty lukuun ottamatta järjestyksen kannalta välttämättömiä toimenpiteitä.
Mietintöön sisältyy edustajien Osmo Soininvaara/vihr, Erkki Virtanen/vas, Leena Rauhala/kd, Eero Akaan-Penttilä/kok, Anne Holmlund/kok ja Marjaana Koskinen/sd vastalauseet
Hallituksen esitys laeiksi opetus- ja kulttuuritoimen rahoituksesta annetun lain 53 §:n ja vapaasta sivistystyöstä annetun lain 16 §:n muuttamisesta
HE 68/2006 vp
LA 42/2006 vp (Tapani Tölli/kesk ym.)
LTA 1-106/2006 vp
Keskiviikko 7.6.2006
LA 43/2006 vp (Esko Kiviranta /kesk)
LA 44/2006 vp (Esko Kiviranta /kesk)
LA 45/2006 vp (Pertti Hemmilä /kok)
Laki eräiden pitkäaikaisesti työttöminä olleiden henkilöiden eläketuesta annetun lain 1 ja 5 §:n muuttamisesta
LA 47/2006 vp (Mikko Kuoppa /vas ym.)
Hallituksen esitys Euroopan perustuslaista tehdyn sopimuksen hyväksymisestä ja laiksi sen lainsäädännön alaan kuuluvien määräysten voimaansaattamisesta
HE 67/2006 vp
Ulkoasiainvaliokuntaan, jolle muiden valiokuntien tulee antaa lausuntonsa 31. lokakuuta 2006 mennessä
Valtioneuvoston selonteko lähiajan energia- ja ilmastopolitiikan linjauksista - kansallinen strategia Kioton pöytäkirjan toimeenpanemiseksi
VNS 5/2005 vp, TaVM 8/2006 vp
Valiokuntapaikkojen järjestelyä varten vapautusta valtiovarainvaliokunnan varajäsenyydestä pyysi edustaja Heikki A. Ollila, tilalle valittiin edustaja Sari Sarkomaa.
Sosiaali- ja terveysvaliokunnan varajäsenyydestä pyysi vapautusta edustaja Irja Tulonen jonka tilalle valittiin edustaja Sari Sarkomaa.
U 33/2006 vp komission alustavasta talousarvioesityksestä vuodelle 2007 (budjetti; Euroopan unioni)
(Käsitelty aiemmin tunnuksella E 6/2006 vp)
U 34/2006 vp ehdotuksesta Euroopan parlamentin ja neuvoston asetukseksi toimitusketjujen turvallisuuden parantamiseksi (kuljetusketjujen turvatoimiasetus)
U 35/2006 vp ehdotuksesta Euroopan parlamentin ja neuvoston direktiiviksi (lääkinnällisiä laitteita koskevien säännösten tarkentaminen)